हमारी संस्कृत भाषा के पूर्व की कोई अन्य भाषा और संस्कृत वर्णमाला के पूर्व की कोई अन्य वर्णमाला देखने-सुनने में नहीं आती, इससे संस्कृत भाषा की अनादिता सिद्ध होती है। इस भाषा की वर्णमाला में प्रत्येक शब्द को जैसा बोला जाता है, ठीक वैसा ही लिखने का प्रावधान है, यानि किसी भी प्रकार का तुक्का इस्तेमाल करने की आवश्यकता नहीं रह जाती। यह संस्कृत भाषा कितनी मधुर है, इसे केवल इस अमृतमय भाषा का आस्वादन करने वाले विद्वान ही जानते हैं। संस्कृत का व्याकरण भी अलौकिक है तथा ऐसा विशिष्ट व सर्वांगपूर्ण व्याकरण जगत की किसी भी भाषा में देखने को नहीं मिलता।